ቅምሻ የ2 ደቂቃ ንባብ እድሜሽ ስንት ነው አላት ራስ በራውና ሆዱ የገፋው የአንድ ንግድ ድርጅት የአስተዳደር ክፍለ ኃላፊ አስራ ዘጠኝ አለች ሂላሪ ትንሽ ውሸት አክላበት አስራ ዘጠኝ የሚሞላሽ አይመስለኝም እስቲ ለማንኛውም ቁሚና ልይሽ አላት በግራ እጁ በያዘው መሐረብ ፊቱ ላይ ችፍፍ ያለውን ላብ እየጠረገና ከመቀመጫው እየተነሳ ሂላሪ እንደታዘዘችው ተነስታ ቆመች ቦርጫሙ ራሰ በራ ሰውዬ ወደ ርሷ ተጠጋና አገጯን ይዞ ፊቷን ቀና በማድረግ እድሜ በአይን ይነበብ ይመስል አረንጓዴ አይኖቿን ትክ ብሎ ሲያያቸው ቆየ ከዚያ ቀስ ብሎ ወደ ደረቷ ተጠጋና ጡቶቿን አሻሻቸው አዝማሚያው ቢገባትም ሂላሪ ነኝ እንዳለችው እድሜ ለማስመሰል ስትል ዝም አለችው ዝቅ አለና ዳሌዋን ጥብቅ አድርጎ ይዞ ሊስማት ሲል በቃሪያ ጥፊ አይኑ ላይ ግጥም አደረገችበት ክው ብሎ ደንግጦ ነበርና ሂላሪ ከእቅፉ አምልጣ ከክፍሉ እየታቻኮለች ወጣች በመንገድ ላይ እንዳለች ደጋግማ የምታሰላስለው አንድ ነገር ነበር 'ለምንድ ነው ወንዶች ሊያባልጉኝ የሚፈልጉት የአክስቴ ባል ጆንስ....እነኛ ወንዶች ልጆች ....አሁን ደግሞ ይሄ ሰው....በዚህ ሁኔታ ከቀጠለ ስራ ማግኘቴንም እንጃ' ስትል አሰበችና ትካዜ ገባት ተስፋ እንደቆረጠች ሳይሆን ሄላሪ ከአንድ የሰራተኛ ማሰልጠኛ ድርጅት ውስጥ በአስተናባሪነት የመቀጠር ዕድል አጋጠማት ሂላሪ ቆንጆ ብቻ ሳትሆን በአስተሳሰቧ በሳል በአለባበሷም ጥንቁቅ በመሆኗ እድሜዋ እንዳለችው አስራ ዘጠኝ ባይመስልም በሳምንት ዘጠና አምስት ብር እየተከፈላት ለመስራት ተቀጠረች በማግስቱም ስራ እንድትጀምር ተነግሯት ስለነበር እስካሁን ያዘገየችውን ተቀዳሚ ተግባር በዚያን ዕለት ከሰዓት በኋላ ላይ ለመፈጸም ወሰነች ከ ገጽ 109110 goferebooks